เรื่องร้องเรียน (ร้องเรียน,ถนน,จราจร) วันที่ 2023-09-18 02:37:36 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037229
ขอให้พิจารณาปรับเปลี่ยนทางบาทวิถีให้เป็นจุดกลับรถยนต์และรถจักรยานยนต์ หรือนำทางบาทวิถีออก บริเวณซอยไผ่สิงโต ติดกับถนนพระราม 4 ติดกับทางคู่ขนานรัชดาภิเษก และเป็นทางย่อยเข้าซอย 16 แขวงคลองเตย เขตคลองเตย กรุงเทพมหานคร จุดสังเกตใกล้กับสถานีรถไฟฟ้าใต้ดินสถานีศูนย์การประชุมแห่งชาติสิริกิติ์ และปากซอยไผ่สิงโตจะอยู่ใกล้ตึก FYI  เนื่องจากผู้ร้องแจ้งว่าพื้นที่ดังกล่าวเป็นพื้นที่สาธารณะ เป็นทางโล่งเอาไว้จอดรถยนต์ได้ประมาณ 20 คัน มีการทำประตูทางกั้น  ซึ่งจะมีทางบาทวิถีทำเป็นล็อคเหล็กไปจนถึงฝั่งทางขึ้นสถานีรถไฟฟ้าใต้ดินสถานีศูนย์การประชุมแห่งชาติสิริกิติ์ ทั้ง 2 ฝั่ง ซึ่งบริเวณดังกล่าวแต่เดิมเคยเป็นทางลัดในการกลับรถ แต่กลับมีการทำเป็นทางบาทวิถี ถนนสูง 1 เมตร  เพื่อให้คนเดิน ซึ่งปัจจุบันไม่มีคนเดิน และมีรถจักรยานยนต์เข้าไปจอด มีการเก็บเงินค่าจอด (ไม่ทราบรายละเอียดคนเก็บ) ไว้บนพื้นบาทวิถีของกรุงเทพมหานคร ทำให้ไม่สามารถกลับรถได้ จึงต้องมีการนำยางมะตอยมากลบเพื่อทำเป็นทางให้รถจักรยานยนต์ขึ้นไปได้ แต่ก็ขึ้น-ลงด้วยความลำบาก ผู้ร้องจึงเห็นว่าทางบาทวิถีไม่มีคนได้ใช้งาน จึงขอให้พิจารณาปรับเปลี่ยนทางบาทวิถีให้เป็นจุดกลับรถยนต์และรถจักรยานยนต์ หรือนำทางบาทวิถีออก เพื่อไม่ต้องไปกลับรถที่อื่น หรืออ้อมไปกลับรถบริเวณสี่แยก และเพื่อให้รถคล่องตัวขึ้นแก้ไขปัญหาการจราจรติดขัด ประสบปัญหามาประมาณ 30 กว่าปีแล้ว (ประชาชนประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata